OISHI หวนเดินเครื่องผลิตเครื่องดื่ม UHT หลังปิดปรับปรุงเหตุไฟไหม้นาน 1 ปี
OISHI หวนเดินเครื่องผลิตเครื่องดื่ม UHT ในโรงงานนิคมอุตสาหกรรมนวนคร หลังปิดปรับปรุงเหตุไฟไหม้นาน 1 ปี
13 ธ.ค. 2561

บริษัท โออิชิ กรุ๊ป จำกัด (มหาชน) หรือ OISHI ระบุว่า ส่วนการผลิตเครื่องดื่ม UHT ภายในโรงงานนิคมอุตสาหกรรมนวนคร จังหวัดปทุมธานี ของบริษัท โออิชิ เทรดดิ้ง จำกัด ซึ่งเป็นบริษัทย่อยได้รับการฟื้นฟูหลังเกิดเหตุเพลิงไหม้เมื่อวันที่ 27 พ.ย.2560  และสามารถกลับมาดำเนินการผลิตเพื่อการพาณิชย์ได้ตามปกติเป็นที่เรียบร้อยแล้วในวันที่ 12 ธันวาคม 2561
ทั้งนี้ ความเสียหายจากเหตุอัคคีภัยดังกล่าวอยู่ภายใต้ความคุ้มครองตามกรมธรรม์ประกันภัยที่บริษัทและบริษัทย่อยได้จัดทำไว้อย่างครอบคลุมแล้ว